CELEX: 62021TN0242
Language: fi
Date: 2021-05-04 00:00:00
Title: Asia T-242/21: Kanne 4.5.2021 – Pšonka v. neuvosto

5.7.2021   
            
            
               FI
            
            
               Euroopan unionin virallinen lehti
            
            
               C 263/26
            
         
      Kanne 4.5.2021 – Pšonka v. neuvosto
      (Asia T-242/21)
      (2021/C 263/35)
      Oikeudenkäyntikieli: tšekki
      
         Asianosaiset
      
      
         Kantaja: Artem Viktorovyč Pšonka (Kramatorsk, Ukraina) (edustaja: asianajaja M. Mleziva)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2021 annetun neuvoston päätöksen (YUTP) 2021/394 (1) sekä Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2021 annetun neuvoston täytäntöönpanoasetuksen (EU) 2021/391 (2) siltä osin kuin kyseistä päätöstä ja kyseistä asetusta sovelletaan kantajaan
               
            
                  —
               
               
                  velvoittamaan Euroopan unionin neuvoston vastaamaan omista oikeudenkäyntikuluistaan ja korvaamaan kantajalle aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu hyvää hallintoa koskevan oikeuden loukkaamiseen
                  
                              —
                           
                           
                              Kantaja perustelee kannettaan muun muassa sillä, että Euroopan unionin neuvosto ei ole toiminut huolellisesti riidanalaista päätöstä annettaessa, kun otetaan huomioon se, että ennen riidanalaisen päätöksen tekemistä se ei ole tutkinut kantajan esittämiä väitteitä eikä todisteita, jotka tukevat kantajaa, ja neuvosto on perustavanlaatuisesti tukeutunut Ukrainan yleisen syyttäjän tiiviiseen yhteenvetoon eikä ole pyytänyt mitään lisätietoja tutkinnan kulusta Ukrainassa.
                           
                        
            
                  2)
               
               
                  Toinen kanneperuste, joka perustuu kantajan omistusoikeuden loukkaamiseen
                  
                              —
                           
                           
                              Kantaja tuo esiin tältä osin, että häneen kohdistuvat rajoitukset ovat suhteettoman ankaria, liiallisia ja loukkaavat kansainvälisessä oikeudessa asetettuja kantajan omistusoikeuden suojan takeita.
                           
                        
            
                  3)
               
               
                  Kolmas kanneperuste, joka perustuu kantajan perusoikeuksien, jotka hänelle on taattu ihmisoikeuksien ja perusvapauksien suojaamiseksi tehdyssä yleissopimuksessa, loukkaamiseen
                  
                              —
                           
                           
                              Kantaja tuo esiin tältä osin, että häneen kohdistuvien rajoittavien toimien antamisella on loukattu hänen oikeuttaan oikeudenmukaiseen oikeudenkäyntiin, syyttömyysolettamaa, hänen puolustautumisoikeuksiaan sekä omaisuudensuojaa.
                           
                        
            
         (1)  EUVL 2021, L 77, s. 29.
      
         (2)  EUVL 2021, L 77, s. 2.